《梁未央读友人梅花诗便为惊绝诗以广之》
明代·何吾驺

玉壶清影望弥赊，横笛吴江楚水涯。冷彻一枝冰作骨，高悬千尺碧笼纱。

寒山欲谱林和靖，春草难忘谢永嘉。君有广平最佳句，未应五月问梅花。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。